# Разписани теми и задачи за ДИ

PDF файлове: https://ivasilev.net/files/ДИ2018

Това е хранилище за .tex файлове за учебни материали за летен държавен изпит 2019 (който всъщност е поправка за ДИ 2018) за спец. статистика във ФМИ на СУ. Темите включват и основни задачи, свързани с материала.

Моля да не качвате материалите на друго място извън посоченото горе. Причината е, че записките периодично се променят и подобряват и старите ревизии на PDF файловете съдържат повече грешки и неясноти, отколкото най-новите ревизии на посочения сайт.

Всякакъв вид сътрудничество е добре дошло, препоръчително чрез "Issues" или "Pull request" системите на GitHub. Съдържанието е лицензирано под CC0, така че всякакви копия и модификации на файловете са напълно законни и етични.

## Информация за ДИ

* [Агрегирана информация](https://www.fmi.uni-sofia.bg/sites/default/files/documents/exams/info_state_exam_01.09.2017pdf.pdf)
* [Конспект](https://intranet.fmi.uni-sofia.bg/index.php/s/KOTdUnmqbrnd0sX)
* [Теми, давани на ДИ](https://www.fmi.uni-sofia.bg/bg/node/7347)

## Източници

Източниците за всеки един от материалите е посочен в съответният файл. Някои полезни връзки:

* [Учебници на сайта на ФМИ](https://www.fmi.uni-sofia.bg/bg/econtent)
* [Учебни материали от следването ми](https://ivasilev.net/files/ФМИ)
* [Учебни материали за ДИ на Х. Марков](https://github.com/hristiyanmarkov/stat_di)
* [Разписани лекции за някои предмети](https://debian.fmi.uni-sofia.bg/study/materials/va/)

## Код

Поради спецификите на `GNU Make`, имената на изходните файлове в `topics/` съдържат само номерата на темите. Файловете в `named/` са symlink-ове към `index.pdf` в съответните директории в `topics/` (които файлове се създава при построяване). Имената на файловете в `named/` са базирани на имената на темите, но не съвпадат тях.

Има един `latex` клас, `topic.cls`, който се използва за всички документи. Той включва и разни пакети от `common` директорията. На две-три места се използва `expl3` синтаксис, който изисква що-годе нова версия на `latex`.

За да се поддържат публично достъпните PDF файлове се използва системата GitHub Actions. В GitHub Actions се добавя и номер на ревизия при всяко построяване.

За да си построите PDF файловете, можете да използвате [GNU Make](https://www.gnu.org/software/make/), да използвате директно [latexmk](https://mg.readthedocs.io/latexmk.html) или даже специализиран TeX редактор като [TeXstudio](https://www.texstudio.org/).

```bash
# За построяване на всички цели
make
# За индивидуални цели
make build/01.pdf
# За зачистване на всичко построено
make clean
```

## Допълнителен софтуер

При възможност си проверявам решените задачи и разни други сметки със софтуер. Даже си проверявам и частни случаи на някои теореми.

* [SageMath](http://www.sagemath.org/) за символни сметки (например за диференциране и антидиференциране) и разни графики.
* [random](https://docs.python.org/3/library/random.html) модулът в python 3 за Монте-Карло симулации. Полезни са за проверки на задачи по теория на вероятностите и сродни дисциплини. Писал съм си и собствени генератори на псевдослучайни числа и симулации на разни разпределения [тук](https://github.com/v--/nsm).
* [numpy](http://www.numpy.org/) за сметки с матрици.
* [scipy](https://scipy.org/), в частност [linprog](https://docs.scipy.org/doc/scipy/reference/generated/scipy.optimize.linprog.html) за симплекс метода.
* [GeoGebra](https://www.geogebra.org/) за геометрични построения и графики.
